Document ID: 32000R2677

Κανονισμός (ΕΚ) αριθ. 2677/2000 του Συμβουλίου
της 4ης Δεκεμβρίου 2000
για τροποποίηση του κανονισμού (EΚ) αριθ. 1349/2000 περί ορισμένων παραχωρήσεων υπό τη μορφή κοινοτικών δασμολογικών ποσοστώσεων για ορισμένα γεωργικά προϊόντα και περί προσαρμογής, ως αυτόνομου και μεταβατικού μέτρου, ορισμένων γεωργικών παραχωρήσεων προβλεπόμενων στην Ευρωπαϊκή Συμφωνία με την Εσθονία
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,
την πρόταση της Επιτροπής,
Εκτιμώντας τα ακόλουθα:
(1) Δυνάμει του κανονισμού (EΚ) αριθ. 1349/2000(1), το Συμβούλιο καθιέρωσε με ισχύ από την 1η Ιουλίου 2000 ορισμένες παραχωρήσεις υπό τη μορφή κοινοτικών δασμολογικών ποσοστώσεων για ορισμένα γεωργικά προϊόντα και προέβλεψε προσαρμογή, ως αυτόνομο και μεταβατικό μέτρο, ορισμένων γεωργικών παραχωρήσεων προβλεπόμενων στην ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Εσθονίας, αφετέρου(2).
(2) Το παράρτημα Α σημείο β) του εν λόγω κανονισμού καθορίζει τις παραχωρήσεις, υπό μορφή κοινοτικών δασμολογικών ποσοστώσεων, για ορισμένα γεωργικά προϊόντα καταγωγής Εσθονίας.
(3) Είναι αναγκαίο να καθορισθούν οι κανόνες διαχείρισης για τις δασμολογικές ποσοστώσεις οι οποίες παραχωρούνται σύμφωνα με την χρονολογική σειρά των ημερομηνιών των τελωνειακών διασαφήσεων, και να εισαχθούν οι αύξοντες αριθμοί αυτών των ποσοστώσεων. Ο κανονισμός (EΚ) αριθ. 1349/2000, ως εκ τούτου, θα πρέπει να τροποποιηθεί ανάλογα και το παράρτημα Α σημείο β) θα πρέπει να αντικατασταθεί.
(4) Ο κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου, για τη θέσπιση του κοινοτικού τελωνειακού κώδικα(3) κωδικοποίησε τους κανόνες διαχείρισης που εφαρμόζονται στις δασμολογικές ποσοστώσεις τις προοριζόμενες να χρησιμοποιηθούν σύμφωνα με τη χρονολογική σειρά των ημερομηνιών τελωνειακών διασαφήσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (EΚ) αριθ. 1349/2000 τροποποιείται ως εξής:
1. Παρεμβάλλεται το ακόλουθο άρθρο:
"Άρθρο 1α
Τις δασμολογικές ποσοστώσεις των οποίων ο αύξων αριθμός είναι μεγαλύτερος από 09.5100 διαχειρίζεται η Επιτροπή σύμφωνα με τα άρθρα 308α, 308β και 308γ του κανονισμού (EΟΚ) αριθ. 2454/93 της Επιτροπής(4)."
2. Το παράρτημα Α σημείο β) αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Δεκεμβρίου 2000.

Labels: 3
15
18
6